**แบบรายงานผลการดำเนินแผนงาน/โครงการ/กิจกรรม**

**ที่ได้รับงบประมาณสนับสนุนจากกองทุนหลักประกันสุขภาพ**

**ชื่อโครงการ**

**โครงการอบรมเชิงปฏิบัติการการดูแลสุขภาพช่องปากผู้สูงอายุ**

**โดย**

นางสาวฮุสนา อะตะบู

เจ้าพนักงานทันตสาธารณสุขปฏิบัติงาน

**งานทันตกรรม กลุ่มงานบริการการแพทย์และสาธารณสุข**

**สำนักการสาธารณสุขและสิ่งแวดล้อม เทศบาลนครยะลา**

**แบบรายงานผลการดำเนินงาน/โครงการ/กิจกรรม ที่ได้รับงบประมาณสนับสนุนจากกองทุนหลักประกันสุขภาพ (สำหรับผู้นำเสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

**ชื่อโครงการ** โครงการอบรมเชิงปฏิบัติการการดูแลสุขภาพช่องปากผู้สูงอายุ

1. **ผลการดำเนินงาน**

ตามที่งานทันตกรรม กลุ่มงานบริการการแพทย์และสาธารณสุข สำนักการสาธารณสุขและสิ่งแวดล้อม เทศบาลนครยะลา ได้เสนอโครงการอบรมเชิงปฏิบัติการการดูแลสุขภาพช่องปากผู้สูงอายุ เพื่อขอรับการสนับสนุนงบประมาณจากกองทุนหลักประกันสุขภาพ เทศบาลนครยะลา เป็นเงิน 18,410 บาท (เงินหนึ่งหมื่นแปดพันสี่ร้อยสิบบาทถ้วน) วัตถุประสงค์เพื่อส่งเสริมให้ผู้สูงอายุมีความรู้ความเข้าใจในการดูแลสุขภาพช่องปากของตนเอง เป้าหมายเป็นผู้สูงอายุในเขตเทศบาลนครยะลา จำนวน 60 คน โครงการดังกล่าว ได้ผ่านพิจารณาอนุมัติจากคณะกรรมการบริหารกองทุนหลักประกันสุขภาพ เทศบาลนครยะลา ในการประชุมครั้งที่ 2/2564 เมื่อวันที่ 23 ธันวาคม 2563 ได้ดำเนินการและผลการดำเนินการดังนี้

กิจกรรมที่ 1 จัดอบรมเชิงปฏิบัติการการดูแลสุขภาพช่องปากผู้สูงอายุ จำนวน 60 คน

1. **ผลสัมฤทธิ์ตามวัตถุประสงค์ / ตัวชี้วัด**

บรรลุตามวัตถุประสงค์โครงการ

**ตัวชี้วัดที่ 1** ร้อยละ 80 ของผู้สูงอายุทำความสะอาดช่องปากและฟันเทียมได้ถูกวิธี

**ผลการดำเนินงาน ผ่านตัวชี้วัด** ผู้สูงอายุสามารถแปรงฟันได้ถูกวิธี จำนวน 58 คน คิดเป็นร้อยละ 96.67

ไม่บรรลุตามวัตถุประสงค์โครงการ

**ตัวชี้วัดที่ 2** ร้อยละ 100 ของผู้สูงอายุมีค่าคราบจุลินทรีย์ลดลงวัดจากดัชนีชี้วัดคราบจุลินทรีย์ (Plaque Index)

**ผลการดำเนินงาน ไม่ผ่านตัวชี้วัด** ผู้สูงอายุมีค่าคราบจุลินทรีย์ลดลงวัดจากดัชนีชี้วัดคราบจุลินทรีย์ (Plaque Index) โดยอยู่ในระดับที่ดี จำนวน 45 คน คิดเป็นร้อยละ 75 และอยู่ในระดับพอใช้ จำนวน 15 คน คิดเป็นร้อยละ 25

บรรลุตามวัตถุประสงค์โครงการ

**ตัวชี้วัดที่ 3** ร้อยละ 100 ของผู้สูงอายุได้รับบริการตรวจฟันและรับได้รับบริการทันตกรรมตามความจำเป็น

**ผลการดำเนินงาน ผ่านตัวชี้วัด** ผู้สูงอายุได้รับการตรวจฟันและบริการให้คำแนะนำในการรักษาทันตกรรมตามความจำเป็น จำนวน 60 คน คิดเป็นร้อยละ 100

ไม่บรรลุตามวัตถุประสงค์โครงการ

**ตัวชี้วัดที่ 4** ร้อยละ 100 ของผู้สูงอายุได้รับการทาฟลูออไรด์วานิช

**ผลการดำเนินงาน ไม่ผ่านตัวชี้วัด** ผู้สูงอายุได้รับการทาฟลูออไรด์วานิช จำนวน 48 คน   
คิดเป็นร้อยละ 80 ไม่ผ่านตัวชี้วัด

1. **การเบิกจ่ายงบประมาณ**

งบประมาณที่ได้รับการอนุมัติของโครงการ **18,410** บาท

งบประมาณที่เบิกจ่ายจริง  **18,410** บาท  **คิดเป็นร้อยละ 100**

งบประมาณที่เหลือส่งคืนกองทุน  **-** บาท

1. **ปัญหา/อุปสรรคในการดำเนินงาน**

**ไม่มี**

**มี**

**ปัญหา/อุปสรรค(ระบุ)**

จากผลการตรวจคราบจุลินทรีย์ พบว่ายังมีผู้สูงอายุที่ทำความสะอาดช่องปากได้ในระดับพอใช้ เนื่องจากการแปรงฟันที่ถูกต้องและทั่วถึงนั้น ต้องอาศัยการฝึกฝนซ้ำๆ แต่เนื่องจากเวลาไม่เพียงพอต่อการปฏิบัติ และผู้สูงอายุบางกลุ่ม ไม่ยินยอมรับบริการทาฟลูออไรด์วานิช เนื่องจากความไม่เข้าใจ และเห็นว่าแปรงฟันสะอาดแล้วจึงไม่จำเป็นต้องทาฟลูออไรด์ จึงทำให้ไม่ผ่านตัวชี้วัดทั้ง 2 ข้อดังกล่าว

**แนวทางในการแก้ไข (ระบุ )**

ควรแบ่งการอบรมเป็นรุ่น รุ่นละจำนวนไม่มาก เพื่อการดูแลที่ทั่วถึงและมีประสิทธิภาพสูงสุด เพิ่มระยะเวลาการอบรมเพื่อการฝึกปฏิบัติที่ถูกต้องครบถ้วน การให้ความรู้เกี่ยวกับคุณประโยชน์ในการทาฟลูออไรด์วานิช และจัดเตรียมสิ่งจูงใจให้แก่ผู้ที่ยินยอมรับบริการหรือให้ความร่วมมือในการดำเนินกิจกรรมต่างๆ

ลงชื่อ ผู้รายงาน

(นางสาวฮุสนา อะตะบู)

ตำแหน่ง เจ้าพนักงานทันตสาธารณสุขปฏิบัติงาน

วันที่...........................................











